Ifølge den nationale handleplan mod børn og unges rygning fra december 2019 ændres tobakslovgivningen i Danmark. Der indføres krav om standardiseret emballage for de fleste tobaksprodukter – herunder Oliver Twist tyggetobak. Det betyder, at tobaksprodukter fremover skal sælges i ensfarvet grøn emballage, og logoer må ikke længere vises. Herudover bliver det forbudt at vise tobaksprodukter i butikker og i webshops. Loven træder i kraft pr. 1. juli 2021.